CELEX: 32018R1032
Language: hu
Date: 2018-07-20 00:00:00
Title: A Bizottság (EU) 2018/1032 végrehajtási rendelete (2018. július 20.) a Schizochytrium sp. mikroalgából nyert olaj (EU) 2015/2283 európai parlamenti és tanácsi rendelet szerinti új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

23.7.2018   
            
            
               HU
            
            
               Az Európai Unió Hivatalos Lapja
            
            
               L 185/9
            
         A BIZOTTSÁG (EU) 2018/1032 VÉGREHAJTÁSI RENDELETE
   (2018. július 20.)
   a Schizochytrium sp. mikroalgából nyert olaj (EU) 2015/2283 európai parlamenti és tanácsi rendelet szerinti új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:
   
               (1)
            
            
               Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.
            
         
               (2)
            
            
               A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
            
         
               (3)
            
            
               Az (EU) 2015/2283 rendelet 12. cikke értelmében a Bizottság határoz egy új élelmiszer engedélyezéséről és Unión belül történő forgalomba hozataláról, valamint az uniós jegyzék naprakésszé tételéről.
            
         
               (4)
            
            
               A 463/2014/EU bizottsági végrehajtási határozat (3) az új élelmiszerekről és az új élelmiszer-összetevőkről szóló 258/97/EK európai parlamenti és tanácsi rendelet (4) szerint engedélyezte a Schizochytrium sp. mikroalgából nyert, dokozahexaénsavat (DHA) tartalmazó olaj új élelmiszer-összetevőként történő forgalomba hozatalát bizonyos élelmiszerekben, testtömeg-csökkentésre szolgáló, csökkentett energiatartalmú étrendben történő felhasználásra szánt élelmiszerekben, speciális gyógyászati célokra szánt diétás élelmiszerekben, a 2009/39/EK európai parlamenti és tanácsi irányelv (5) meghatározása szerinti egyéb különleges táplálkozási célú élelmiszerekben (kivéve az anyatej-helyettesítő és az anyatej-kiegészítő tápszereket) és étrend-kiegészítőkben.
            
         
               (5)
            
            
               Az (EU) 2015/545 bizottsági végrehajtási határozat (6) a 258/97/EK rendelet szerint engedélyezte a Schizochytrium sp. mikroalga egy másik törzséből (ATCC PTA 9695) nyert, dokozahexénsavat (DHA) tartalmazó olaj új élelmiszer-összetevőként történő forgalomba hozatalát bizonyos élelmiszerekben, többek között anyatej-helyettesítő és anyatej-kiegészítő tápszerekben, valamint csecsemők és kisgyermekek számára készült feldolgozottgabona-alapú élelmiszerekben és bébiételekben.
            
         
               (6)
            
            
               2016. november 21-én a Mara Renewables Corporation vállalat kérelmet nyújtott be az Egyesült Királyság illetékes hatóságához a 258/97/EK rendelet 1. cikke (2) bekezdésének d) pontja szerint a Schizochytrium sp. mikroalga egy másik törzséből (T18) nyert olaj felhasználásának kiterjesztése iránt. A kérelemben a kérelmező a Schizochytrium sp. említett T18 törzséből nyert olajnak a 463/2014/EU és az (EU) 2015/545 végrehajtási határozat által engedélyezett valamennyi élelmiszer esetében történő felhasználását, valamint felhasználásának a gyümölcs- és zöldségpürékre történő kiterjesztését kérte.
            
         
               (7)
            
            
               2017. január 10-én a Mara Renewables Corporation vállalat a 258/97/EK rendelet 5. cikke alapján értesítette a Bizottságot a T18 törzsből előállított, „Schizochytrium sp. olaj” elnevezésű új élelmiszer-összetevőnek az Unión belüli forgalomba hozataláról. A vállalat az említett új élelmiszer-összetevőt a 463/2014/EU végrehajtási határozattal korábban engedélyezett valamennyi élelmiszerben fel kívánta használni.
            
         
               (8)
            
            
               2017. szeptember 22-én a Nutraveris vállalat a 258/97/EK rendelet 5. cikke alapján értesítette a Bizottságot a T18 törzsből előállított, „Schizochytrium sp. olaj” elnevezésű új élelmiszer-összetevőnek az Unión belüli forgalomba hozataláról. A vállalat az említett új élelmiszer-összetevőt a 463/2014/EU és az (EU) 2015/545 végrehajtási határozattal korábban engedélyezett valamennyi élelmiszerben fel kívánta használni.
            
         
               (9)
            
            
               2017. október 23-án a BASF vállalat a 258/97/EK rendelet 5. cikke alapján értesítette a Bizottságot a T18 törzsből előállított, „Schizochytrium sp. olaj” elnevezésű új élelmiszer-összetevőnek az Unión belüli forgalomba hozataláról. A vállalat az említett új élelmiszer-összetevőt a 463/2014/EU és az (EU) 2015/545 végrehajtási határozattal korábban engedélyezett valamennyi élelmiszerben fel kívánta használni.
            
         
               (10)
            
            
               Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.
            
         
               (11)
            
            
               Noha a Schizochytrium sp. mikroalga T18 törzséből nyert olaj felhasználásának kiterjesztésére irányuló kérelmet a 258/97/EK rendelet 4. cikkének megfelelően nyújtották be egy tagállamhoz, az az (EU) 2015/2283 rendeletben meghatározott követelményeknek is megfelel.
            
         
               (12)
            
            
               2017. október 6-án az Egyesült Királyság illetékes hatósága kibocsátotta elsődleges értékelési jelentését. Az említett jelentésben arra a következtetésre jutott, hogy a Schizochytrium sp. mikroalga T18 törzséből nyert olaj felhasználásának kiterjesztése megfelel a 258/97/EK rendelet 3. cikkének (1) bekezdésében az új élelmiszerek vonatkozásában megállapított feltételeknek.
            
         
               (13)
            
            
               A Bizottság az elsődleges értékelési jelentést 2017. október 7-én továbbította a többi tagállamnak. A többi tagállam a 258/97/EK rendelet 6. cikke (4) bekezdésének első albekezdésében megállapított 60 napos határidőn belül észrevételeket tett, amelyek megerősítették az elsődleges értékelés következtetéseit.
            
         
               (14)
            
            
               Az elsődleges értékelési jelentés következtetései alapján kellő megalapozottsággal kijelenthető, hogy a Schizochytrium sp. mikroalga T18 törzséből nyert olaj felhasználásának kiterjesztése megfelel az (EU) 2015/2283 rendelet 12. cikkének (1) bekezdésében foglalt kritériumoknak.
            
         
               (15)
            
            
               A mezőgazdasági termékpiacok közös szervezésének létrehozásáról szóló 1308/2013/EU európai parlamenti és tanácsi rendelet (7) bizonyos követelményeket ír elő a mezőgazdasági termékek és különösen a tej és a tejtermékek vonatkozásában. A Schizochytrium sp. mikroalga T18 törzséből származó, DHA-ban gazdag olaj kiterjesztett felhasználásának engedélyezése nem sértheti az említett rendelet rendelkezéseit.
            
         
               (16)
            
            
               A 2002/46/EK európai parlamenti és tanácsi irányelv (8) követelményeket határoz meg az étrend-kiegészítőkre vonatkozóan. A Schizochytrium sp. mikroalga T18 törzséből származó olaj kiterjesztett felhasználásának engedélyezése nem sértheti az említett irányelv rendelkezéseit.
            
         
               (17)
            
            
               A 609/2013/EU európai parlamenti és a tanácsi rendelet (9) követelményeket határoz meg a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekre vonatkozóan. A Schizochytrium sp. mikroalga T18 törzséből származó olaj kiterjesztett felhasználásának engedélyezése nem sértheti az említett rendelet rendelkezéseit.
            
         
               (18)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az engedélyezett új élelmiszereknek az (EU) 2015/2283 rendelet 8. cikke értelmében létrehozott uniós jegyzékében a Schizochytrium sp. (T18) mikroalgából nyert olajra vonatkozó bejegyzést az e rendelet mellékletében meghatározottak szerint módosítani kell.
   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
   Az e cikkben előírt engedély nem sértheti az 1308/2013/EU rendelet, a 2002/46/EK irányelv és a 609/2013/EU rendelet rendelkezéseit.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 327., 2015.12.11., 1. o.
   
   
      (2)  HL L 351., 2017.12.30., 72. o.
   
   
      (3)  HL L 209., 2014.7.16., 55. o.
   
   
      (4)  HL L 43., 1997.2.14., 1. o.
   
   
      (5)  HL L 124., 2009.5.20., 56. o.
   
   
      (6)  HL L 90., 2015.4.2., 7. o.
   
   
      (7)  HL L 347., 2013.12.20., 671. o.
   
   
      (8)  HL L 183., 2002.7.12., 51. o.
   
   
      (9)  HL L 181., 2013.6.29., 181. o.
   
   
      MELLÉKLET
      Az (EU) 2017/2470 végrehajtási rendelet melléklete az 1. táblázatban (Engedélyezett új élelmiszerek) a „Schizochytrium sp. (T18) olaj” bejegyzés helyébe a következő bejegyzés lép:
      
         
                     Engedélyezett új élelmiszer
                  
                  
                     Az új élelmiszer felhasználásának feltételei
                  
                  
                     További különös jelölési követelmények
                  
                  
                     Egyéb követelmények
                  
               
                     „Schizochytrium sp. (T18) olaj
                     
                  
                  
                     
                        Adott élelmiszer-kategória
                     
                  
                  
                     
                        Maximális mennyiségek
                     
                  
                  
                     Az új élelmiszer megnevezése az azt tartalmazó élelmiszerek jelölésén: »Schizochytrium sp. mikroalgából nyert olaj«”
                  
                  
                      
                  
               
                     Tejtermékek, a tejalapú italok kivételével
                  
                  
                     200 mg/100 g, illetve sajttermékek esetében 600 mg/100 g
                  
               
                     Tejtermék-helyettesítők, italok kivételével
                  
                  
                     200 mg/100 g, illetve sajthelyettesítő termékek esetében 600 mg/100 g
                  
               
                     Kenhető zsírok és salátaöntetek
                  
                  
                     600 mg/100 g
                  
               
                     Reggeli gabonapelyhek
                  
                  
                     500 mg/100 g
                  
               
                     A 2002/46/EK irányelvben meghatározott étrend-kiegészítők
                  
                  
                     az általános népesség esetében 250 mg DHA/nap
                  
               
                     várandós és szoptató nők esetében 450 mg DHA/nap
                  
               
                     A 609/2013/EU rendeletben meghatározott, testtömeg-szabályozás céljára szolgáló, teljes napi étrendet helyettesítő élelmiszerek, valamint a testtömeg-szabályozás céljára szolgáló, a napi étrend egy részét helyettesítő élelmiszerek
                  
                  
                     250 mg/étel
                  
               
                     Kisgyermekeknek szánt tejalapú italok és hasonló termékek
                  
                  
                     200 mg/100 g
                  
               
                     Nagy izomerő kifejtését elősegítő, elsősorban sportolóknak szánt élelmiszerek
                  
               
                     A 828/2014/EU bizottsági végrehajtási rendelet értelmében jelölésükön az élelmiszerek gluténmentességére vagy csökkentett gluténtartalmára vonatkozó kijelentéseket tartalmazó élelmiszerek
                  
               
                     A 609/2013/EU rendeletben meghatározott, speciális gyógyászati célra szánt élelmiszerek
                  
                  
                     Azon személyekre vonatkozó speciális táplálkozási követelmények szerint, akik számára a termékek készültek
                  
               
                     Sütőipari termékek (kenyér, zsemlefélék és édes kekszek (biscuit))
                  
                  
                     200 mg/100 g
                  
               
                     Müzliszeletek
                  
                  
                     500 mg/100 g
                  
               
                     Főzőzsírok
                  
                  
                     360 mg/100 g
                  
               
                     Alkoholmentes italok (beleértve a tejtermék-helyettesítő és tejalapú italokat)
                  
                  
                     80 mg/100 ml
                  
               
                     A 609/2013/EU rendeletben meghatározott anyatej-helyettesítő tápszer és anyatej-kiegészítő tápszer
                  
                  
                     A 609/2013/EU rendelettel összhangban
                  
               
                     A 609/2013/EU bizottsági rendeletben meghatározott, csecsemők és kisgyermekek számára készült feldolgozott gabonaalapú élelmiszerek és bébiételek
                  
                  
                     200 mg/100 g
                  
               
                     Gyümölcs-/zöldségpüré
                  
                  
                     100 mg/100 g